Šamašumkinas

Šamašumkinas (25px  'Šamašas įtvirtino vardą'; mirė 648 m. pr. m. e.) – Babilono karalius, valdęs 667–648 m. pr. m. e.

Karaliaus Asarhadono sūnus. Apie 653 m. pr. m. e. Šamašumkinas sukilo prieš savo siuzereną ir brolį Asirijos karalių Ašurbanipalą. Sukilimą palaikė dauguma Babilono pajungtų valstybių ir tautų: chaldėjų ir sirų valstybėlės, Egiptas, Elamas, Judėja, Lidija, Medija.

Sukilimui nepavykus, Ašurbanipalo kariuomenė apgulė Babiloną ir prasidėjus badui privertė Šamašumkiną pasiduoti. Karalius kartu su savo turtais ir sugulovėmis susidegino Babilono rūmuose.

Po jo mirties, panašu, imtasi damnatio memoriae praktikos – jo veidas skulptūrose nutrintas, asirų šaltiniuose jo vardo stengtasi neminėti.Zaia, Shana (2019). „Going Native: Šamaš-šuma-ukīn, Assyrian King of Babylon“. IRAQ. 81: 247–268.

 Šaltiniai 

Kategorija:Babilonijos valdovai